“Апошняе папярэджанне звязана з тым, што я паехаў на Дзяды ў Крэва, на сваю радзіму. Гэта нармальная і звычайная справа, калі людзі едуць на Дзяды на магілы сваіх продкаў. Але мяне менавіта вось за гэтую паездку выклікалі і папярэдзілі, — кажа Уладзімір Някляеў. — Я ўвесь час адмаўляюся падпісваць іхныя паперы, бо не лічу сябе вінаватым, я ўвесь час кажу ім адно і тое ж, што я вольны ў сваіх дзеяннях. Я ім сказаў, каб яны займаліся тым, чым ім трэба займацца, але не займаліся лухтой. Яны гэта ўвесь час прапускаюць міма вушэй. А вось гэтае папярэджанне ёсцяка сігналам, што мяне збіраюцца рэальна, а не віртуальна, закрыць у турму. Я ім сказаў, што я як дзейнічаў як свабодны чалавек, так і буду дзейнічаць. На гэтым мы развіталіся і, што называецца, не пацалаваліся.